hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu it hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu
Affidea Magyarország Kft. | COVID PCR teszt - Affidea Magyarország Kft.
Ügyfélszolgálat - magánrendelés +36 1 803 6464
Megbízható PCR tesztes COVID-19 SZŰRÉS az Affidea magánegészségügyi központjaiban
Amit a PCR (reverz transzkripáz kvantitatív polimeráz láncreakció) tesztről érdemes tudni:
1. A legspecifikusabb és legérzékenyebb vizsgálati módszer a vírus jelenlétének igazolására, mivel annak örökítőanyagát (RNS) mutatja ki a vizsgált mintából.
2. Az Affideánál jelenleg elérhető teszt a vírus genetikai állományának N gén-szakaszát vizsgálja, mely vizsgálat a legmagasabb érzékenységű.
3. A mintavétel az Affidea magánegészségügyi központjaiban történik, a teszteket egy minősített mikrobiológiai laboratóriumban végzik.
4. A mintavétel előtt 8 órával nem szabad enni, folyadékot fogyasztani, dohányozni, fogat mosni, vagy szájöblítést végezni.
5. A mintát a felső légutakból vesszük (orrból és garatból) speciális személyzet, védőfelszerelésben.
6. Eredmény a minta laboratóriumba érkezésétől számítva kapacitás függően 1 munkanapon belül várható. Az Ön által megadott emailcímre küldi a mikrobiológiai laboratórium.
7. A mintavétel során számítani kell köhögésre, hányingerre, esetleg hányásra. Segítség lehet, ha száján keresztül vesz mély levegőket.
8. Minden pozitív eredményt jelentünk a jogszabályban előírtaknak megfelelően a NNK-nak.
9. Amennyiben angol nyelvű igazolásra lenne szüksége kérjük, időpontfoglaláskor jelezze.
10. Újdonság: Az Affidea központokban elvégzett koronavírus PCR tesztek 2022. január 5-től változatlan áron, már tartalmazzák az influenza A és B PCR vizsgálatok elvégzését is.
Az influenza A és B vizsgálattal kibővített PCR tesztek elérhetősége visszavonásig érvényes. Az aktuálisan elérhető tesztekkel kapcsolatban tájékozódjon előzetesen honlapunkon, vagy az Affidea privát telefonos ügyfélszolgálatán, ahol időpontot is foglalhat!
*A PCR teszt teljes díja a következő elemeket tartalmazza – Vizsgálati díj: 15.000 Ft, Mintavételi díj: 2.500 Ft – Összesen: 17.500 Ft
Bejelentkezés +36 (1) 803-6462
Töltse ki kérdőívünket, hogy megtudja milyen Covid-19 tesztre van szüksége!
Szigorú orvosszakmai és járványmegelőző protokoll
Mikrobiológiai laboratóriumban vizsgált és tárolt minták
Teszteredmény e-mailben, 1 munkanapon belül
Központi helyszín, parkolási lehetőség
Telefonos bejelentkezés, rövid várakozási idő
Az Affidea Váci Greens Egészségközpontban (1138 Budapest, Föveny u. 4-6.).
Az Árkád Egészségközpontban (1106 Budapest, Örs vezér tere 25. Árkád Bevásárlóközpont fsz. 048)
A Corvin Egészségközpontban (1083 Budapest, Futó utca 37-45. Corvin Plaza)
A Mammut II. Egészségközpontban (1024 Budapest, Lövőház u. 2-6. Mammut II., 4. emelet)
Kinek érdemes elvégeztetnie a tesztet?
A teszt alkalmas a tünetmentes és a tünetes pácienseknél is a fertőzés igazolására.
Mit kell tudnom az PCR-tesztről?
A mintavétel előtt 8 órával nem szabad enni, folyadékot fogyasztani, dohányozni, fogat mosni, vagy szájöblítést végezni.
A mintát a felső légutakból vesszük (orrból és garatból), védőfelszerelésben.
A mintavétel után az eredményt a következő munkanapon e-mailen kapja meg.
Amennyiben angol nyelvű igazolásra lenne szüksége kérjük, időpontfoglaláskor jelezze.
A PCR alkalmas karantén alóli felszabadításra, a műtét előtti kivizsgáláshoz, és a legtöbb utazáshoz.
Ügyfeleinkhez rugalmasan igazodva, az Affidea call center telefonszámán tudunk időpontot biztosítani és segíteni a kérdések megválaszolásában: (1) 803-6462
Hol történik a tesztelés?
Az Affidea magánegészségügyi központjaiban.
A gyermekemet is elhozhatom a szűrésre?
Jelenleg 16 éves kor alatt nem végzünk COVID-19 tesztet. 16-18 év közötti pácienseink COVID-19 szűrővizsgálatának elvégzéséhez pedig a szülő vagy törvényes képviselő hozzájárulása szükséges.
Kísérővel érkezem, ő is bejöhet a szűrésre?
A járvány miatt egészségközpontunk közös területeire – a várókba – kizárólag a vizsgálatra érkező páciensek léphetnek be, kísérőik és családtagjaik nem. Indokolt esetben (fogyatékkal élő, kiskorú páciens vizsgálatakor), természetesen, a kísérőnek is belépést biztosítunk, illetve kollégáink is szívesen átvállalják az ebből adódó többletfeladatokat.
Kérjük, hogy 15 perccel a megadott vizsgálati időpont előtt érkezzen, hogy az esetleges torlódást elkerülhessük. Pácienseink előre egyeztetett időpontra, egymás után érkeznek, ezért késés esetén nem tudjuk garantálni a vizsgálat elvégzését.
Milyen dokumentumokra lesz szükségem a szűrésen?
Kérjük, hozza magával személyi igazolványát, lakcímkártyáját, és TAJ-kártyáját.
Mivel készüljek a vizsgálatra?
A maszk használata központjainkban kötelező, ezért kérjük, ha teheti, maszkban érkezzen.
Éhgyomorra kell érkezni a vérvételre?
Igen, a mintavétel előtt 8 órával nem szabad enni, folyadékot fogyasztani. Emellett nem lehet dohányozni, fogat mosni, vagy szájöblítést végezni.
PCR teszt – Vizsgálati díj: 15.000 Ft, Mintavételi díj: 2.500 Ft – Összesen: 17.500 Ft
Készpénzben és bankkártyával is, de a készpénzforgalomból adódó többletkockázat miatt kérjük és javasoljuk a bankkártyás fizetést.
Hogyan történik a tesztelés?
Pácienseinket előzetes telefonos bejelentkezés alapján egyeztetett időpontban fogadjuk az Affidea magánegészségügyi központjaiban.
A bejelentkezés és rövid adminisztráció után az előírás szerinti védőruházatot és védőfelszerelést viselő munkatársaink mintát vesznek a felső légutakból (orr és garat).
Mit jelent, ha a teszt pozitív?
Fertőzés igazolható, akár korai, akár aktív, akár késői szakaszban tart a betegség, még biztosan fertőzőképes, így karantén szükséges.
Mit jelent a negatív eredmény?
nagy valószínűséggel nem áll fenn fertőzés
a fertőzés korai szakaszában jár, ezért az eredmény még negatív
gyógyulási szakaszban van, és nem fertőz
Működik a járvány alatt az Affidea?
Az Affidea Központjaiban szolgáltatásaink továbbra is elérhetőek. Az endoszkópia és spirometria vizsgálatokat alapos indokkal végzünk, minden esetben 48 órán belüli negatív PCR vagy antigén-teszt bemutatásával.
Pácienseinket arra kérjük, hogy ne jelentkezzenek be vizsgálatra az alábbiak fennállása esetén:
koronavírusra utaló panaszai vannak (hasfájás, zavartság, hányás, fáradékonyság, gyengeség, fulladás, fejfájás, nehézlégzés, láz, hasmenés, száraz köhögés, szaglás és ízlelés elvesztése),
kontakt személlyel való érintkezés miatt önkéntes karanténban van,
szoros kontaktba került bizonyítottan koronavírussal fertőzött személlyel.
A külföldről érkező pácienseink esetében, vizsgálatot csak két negatív PCR-teszt bemutatását követően végzünk el. Felszabadító PCR elvégzésére a külföldről haza érkező pácienseinket is várjuk, amennyiben az előszűrési folyamatunkon sikeresen átestek.
Felhívjuk továbbá a kedves pácienseink figyelmét, hogy a diplomáciai és üzleti út miatti karanténmentesség az Affidea Magyarország központjaiban nem érvényes.
Az Affidea Magyarország központjai minden koronavírus intézkedést elvégez annak érdekében, hogy a pácienseket biztonságos környezetben tudja. Érkezéskor kérdőíves előszűréssel, lázméréssel fogadunk mindenkit. A maszk és a fertőtlenítőszer használata pedig minden, az épületben tartózkodó személy számára kötelező.
1083 Budapest, Bókay János utca 44-46. 8. emelet
EP- és SZÉP kártya
© 2018 - 2022 Affidea Magyarország Kft., minden jog fenntartva.
Figyelem! Az oldalon található információk tájékoztató jellegűek, nem helyettesítik a szakszerű orvosi véleményt. A vizsgálatok igénybe vételéről minden esetben konzultáljon háziorvosával, beutaló orvosával vagy központunk radiológusával/szakdolgozójával!